Vaitakis

Vaitakis () – upė Naujojoje Zelandijoje, centrinėje Pietų salos dalyje, Kenterberio ir Otago regionuose. Prasideda Pietų Alpėse, kur upę maitina upeliai, tekantys iš Ohau, Pukakio ir Tekapo ežerų. Be to, ant Vaitakio aukštupio įrengta hidroelektrinių kaskada (sudaryti Vaitakio, Avimoro, Benmoro tvenkiniai), kanalų sistemos. Toliau upė teka į pietryčius, žemupio slėnio vaga skaidosi į protakas. Žemupyje sudaro Kenterberio ir Otago regionų ribą. Įteka į Ramųjį vandenyną šalia Glenavio, 113 km į šiaurę nuo Danidino.

Vaitakio hidroelektrinių kaskada – vienas didžiausių hidroenergijos projektų šalyje.

Upės pavadinimas maorių kalba reiškia „ašarojantys vandenys“.

 Šaltiniai 

Kategorija:Naujosios Zelandijos upės